RESOLUCIÓN do 20 de maio de 2016 pola que se dá publicidade das persoas ou entidades beneficiarias das axudas concedidas ao abeiro das convocatorias realizadas no ano 2015.
Instituto Galego da Vivenda e Solo — III. Outras disposicións — 07/06/2016

De conformidade co disposto no artigo 17 da Lei 1/2016, do 18 de xaneiro, de transparencia e bo goberno na Administración pública galega, así como no artigo 15 da Lei 9/2007, do 13 de xuño, de subvencións de Galicia
Publicar as persoas ou entidades beneficiarias e o importe das axudas concedidas polo Instituto Galego da Vivenda e Solo (en diante, IGVS), con cargo aos orzamentos xerais da Comunidade Autónoma de Galicia para o ano 2015, relativo ás ordes e resolucións de convocatorias dos programas que a seguir se relacionan:
I. Norma reguladora da convocatoria: Resolución do 19 de decembro de 2014 pola que se procede á convocatoria pública da axuda, en réxime de concorrencia non competitiva, ás persoas inquilinas das vivendas arrendadas no marco do Programa Aluga, no exercicio 2015.
a) Aplicacións orzamentarias 07.81.451B.480.1 e 07.81.451B.480.2.
b) Crédito orzamentario: 559.170 € e 90.800 €.
c) Persoas destinatarias: unidades de convivencia que reúnan os requisitos e condicións sinalados no artigo 43.2 do Decreto 84/2010, do 27 de maio, polo que se regula o Programa Aluga, para o fomento de aluguer de vivendas na Comunidade Autónoma de Galicia.
d) Finalidade: concesión de axudas ao alugamento nos casos de adxudicación directa de vivendas no marco do programa de realoxamento para as persoas afectadas por execucións hipotecarias e respecto dos contratos de arrendamento en vigor de vivendas incorporadas ao Programa Aluga.
e) Persoas beneficiarias e importe da axuda concedida a cada unha delas, en euros:
II. Norma reguladora da convocatoria: Resolución do 7 de xaneiro de 2015 pola que se convocan, na anualidade de 2015, con financiamento plurianual, as subvencións do Programa de axuda ao alugamento de vivendas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013–2016.
a) Aplicación orzamentaria 07.81.451B.480.5.
b) Crédito orzamentario: 5.234.400 €.
c) Persoas destinatarias: as persoas físicas, maiores de idade que posúan a nacionalidade española, ou a dalgún dos Estados membros da Unión Europea ou do Espazo Económico Europeo, Suíza, ou o parentesco determinado pola normativa que sexa de aplicación. No caso dos estranxeiros non comunitarios, deberán ter residencia legal en España .
d) Finalidade: convocar na anualidade de 2015, con financiamento plurianual, as subvencións do Programa de axuda ao alugamento de vivendas do Plan estatal 2013-2016.
e) Persoas beneficiarias e importe da axuda concedida a cada unha delas, en euros:
III. Norma reguladora da convocatoria: Orde do 9 de marzo de 2015 pola que se establecen as bases reguladoras das subvencións do Programa de apoio á implantación do informe de avaliación dos edificios do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, e se procede á súa convocatoria para o ano 2015.
a) Aplicación orzamentaria 07.81.451A.780.5.
b) Crédito orzamentario: 1.000.000 €.
c) Persoas destinatarias: comunidades de propietarios/as e as agrupacións de comunidades de propietarios/as, legalmente constituídas, así como as persoas propietarias únicas de edificios de carácter predominantemente residencial.
d) Finalidade: subvencións destinadas a cubrir parte dos gastos dos honorarios profesionais derivados da emisión do informe de avaliación dos edificios e que debe achegarse no momento da presentación da solicitude da subvención.
e) Persoas ou entidades beneficiarias e importe da axuda concedida a cada unha delas, en euros:
IV. Norma reguladora da convocatoria: Orde do 10 de xullo de 2015 pola que se establecen as bases reguladoras as subvencións do Programa de rehabilitación edificatoria do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, e se procede á súa convocatoria para o ano 2015.
a) Aplicación orzamentaria: 07.81.451A.780.5.
b) Crédito orzamentario: 1.500.000 €.
c) Persoas destinatarias: comunidades de propietarios/as e as agrupacións de comunidades de propietarios/as, legalmente constituídas, así como as persoas propietarias únicas de edificios de carácter predominantemente residencial.
d) Finalidade: actuacións dirixidas á conservación, á mellora da calidade e da sustentabilidade, así como á realización de axustes razoables en materia de accesibilidade, nos edificios de tipoloxía residencial colectiva
e) Persoas ou entidades beneficiarias e importe da axuda concedida a cada unha delas, en euros:
V. Norma reguladora da convocatoria: Resolución de concesión directa de subvencións para actuacións de rehabilitación de vivendas e de edificios de vivendas do Programa Renove do Plan de vivenda e rehabilitación 2009-2012.
a) Aplicación orzamentaria: 07.81.451A.78.0.1
b) Crédito orzamentario: 6.768.392,92 €.
c) Persoas destinatarias: comunidades de propietarios/as e as persoas propietarias das vivendas do edificio ou das vivendas unifamiliares.
d) Finalidade: rehabilitación de edificios e vivendas unifamiliares.
e) Persoas ou entidades beneficiarias e importe da axuda concedida a cada unha delas, en euros:
VI. Norma reguladora da convocatoria: Orde do 7 de agosto de 2015 pola que se establecen as bases reguladoras das subvencións do Programa do bono de alugueiro social do Plan RehaVIta: Plan galego de rehabilitación, alugamento e mellora de acceso á vivenda 2015-2020, e se procede á súa convocatoria para o ano 2015 con financiamento plurianual.
a) Aplicación orzamentaria: 07.81.451B.480.3.
b) Crédito orzamentario: 255.000 € para o ano 2015, 455.000 € para o ano 2016 e 310.000 € para a anualidade 2017.
c) Persoas destinatarias: persoas inquilinas de unidades de convivencia que precisen, por estar inmersas en situacións de especial dificultade, dunha axuda para asumir o custo do arrendamento da súa vivenda.
d) Finalidade: axudas destinadas a evitar o desafiuzamento da súa vivenda ou paliar as súas consecuencias de unidades de convivencia que se atopen en especial dificultade.
e) Persoas beneficiarias e importe da axuda concedida a cada unha delas, en euros:
VII. Norma reguladora da convocatoria: Resolución do 27 de xullo de 2015 pola que se convocan as subvencións a fondo perdido para o remate de fachadas e cubertas, rehabilitación e reconstrución de edificios e vivendas no ámbito rural, histórico e dos Camiños de Santiago.
a) Aplicacións orzamentarias: 07.81.451A.780.0 e 07.81.451A.780.2.
b) Crédito orzamentario: 833.706 € e 300.000 €.
c) Persoas destinatarias: as persoas físicas promotoras das actuacións que cumpran os requisitos establecidos no artigo 10 da Lei 9/2007, do 13 de xuño e, ademais, conten coa resolución de cualificación definitiva de data anterior ao 21 de maio de 2012.
d) Finalidade: axudas para a realización de actuacións de rehabilitación en edificios e vivendas no ámbito rural, histórico e dos Camiños de Santiago.
e) Persoas beneficiarias e importe da axuda concedida a cada unha delas, en euros:
VIII. Norma reguladora da convocatoria: Orde do 27 de xullo de 2015 pola que se convoca a concesión de subvencións para as persoas adquirentes, adxudicatarias ou promotoras individuais para uso propio de vivenda que conten con financiamento cualificado do Plan de vivenda rehabilitación 2009-2012.
a) Aplicación orzamentaria: 07.81.451B.780.1.
b) Crédito orzamentario: 276.300 €.
c) Persoas destinatarias: adquirentes de vivendas de protección autonómica de réxime especial ou xeral, adxudicatarias de vivendas de protección autonómica de réxime especial ou xeral, promotoras individuais para uso propio de vivendas de protección autonómica de réxime especial ou xeral e adquirentes de vivendas libres de prezo limitado e de vivendas usadas promovidas en réxime de cooperativa.
d) Finalidade: axuda para o aboamento dos gastos derivados da adquisición, da adxudicación ou da promoción individual de vivenda para uso propio, por parte de persoas que conten co financiamento cualificado do Plan de vivenda e rehabilitación 2009-2012.
e) Persoas beneficiarias e importe da axuda concedida a cada unha delas, en euros:
IX. Norma reguladora da convocatoria: Orde do 21 de maio de 2015 pola que se determina o importe máximo das axudas que se poderán outorgar no exercicio orzamentario de 2015 ao abeiro do Plan de vivenda 2005-2008, regulado polo Real decreto 801/2005, do 1 de xullo, e polo Decreto 18/2006, do 26 de xaneiro.
a) Aplicacións orzamentarias: 07.81.451B.770.0 e 07.81.451B.780.1.
b) Crédito orzamentario: 124.000 € e 21.200 €..
c) Persoas destinatarias: empresas privadas, para a promoción de vivendas protexidas de nova construción destinadas ao alugamento e de aloxamentos protexidos, e familias e institucións sen ánimo de lucro, para a adquisición de vivenda protexida, usada e promoción para uso propio.
d) Finalidade: promoción de vivendas protexidas de nova construción e adquisición de vivenda para uso propio.
e) Persoas ou entidades beneficiarias e importe da axuda concedida a cada unha delas, en euros:
Santiago de Compostela, 20 de maio de 2016